༢༽ད་ལྟའི་བོད་ཡིག་འདི་ནི་སློབ་དཔོན་ཐོན་མིས་ཐོག་མར་གསར་གཏོད་མཛད་སྐབས་དུས་སྐབས་དེའི་བོད་ཡིག་ས་གནས་སྤྱིའི་ཐུན་མོང་གི་ཡུལ་སྐད་གཞིར་བཟུང་བ་ནས་བཟོས་པ་ཡིན་པས་བོད་རིགས་སྡོད་སའི་ས་ཕྱོགས་ཚང་མར་ཁྱབ་ཆེ་བའི་ཡི་གེ་ཡིན།བོད་ཡིག་ནི་མཚོ་སྔོན་དང༌།ཀན་སུའུ།ཟི་ཁྲོན།ཡུན་ནན་སོགས་ཞིང་ཆེན་ཁག་དང༌།འབྲས་ལྗོངས་དང༌།འབྲུག་ཡུལ།རྒྱ་གར་སོགས་ཕྱི་རྒྱལ་དུ་ཡོད་པའི་བོད་རིགས་བཅས་བོད་རིགས་གང་ན་ཡོད་པ་ཚང་མའི་གཅིག་གྱུར་གྱི་ཡི་གེ་ཡིན་པས་ལུང་པ་སོ་སོའི་ཡུལ་སྐད་ཐོག་བྲིས་ན་མི་འདྲ་བ་ཙམ་མ་གཏོགས་ཕལ་སྐད་ཐོག་བྲིས་ན་ཚང་མས་གོ་བ་ལེན་ཐུབ་པ་དེ་འདྲ་ཡིན།